CELEX: 62012TN0064
Language: et
Date: 2012-02-15 00:00:00
Title: Kohtuasi T-64/12: 15. veebruaril 2012 esitatud hagi — Henkel ja Henkel France versus komisjon

31.3.2012   
            
            
               ET
            
            
               Euroopa Liidu Teataja
            
            
               C 98/28
            
         15. veebruaril 2012 esitatud hagi — Henkel ja Henkel France versus komisjon
   (Kohtuasi T-64/12)
   2012/C 98/45
   Kohtumenetluse keel: inglise
   
      Pooled
   
   
      Hagejad: Henkel AG & Co. KGaA (Düsseldorf, Saksamaa) ja Henkel France (Boulogne-Billancourt, Prantsusmaa) (esindajad: R. Polley, T. Kuhn, F. Brunet ja E. Paroche)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni 7. septembri 2011. aasta otsus (juhtum COMP/39.579 — olmedetergendid), millega kostja jättis rahuldamata hagejate taotlus, et Prantsusmaa konkurentsiasutusele edastataks siseriikliku menetluse jaoks juhtumi 09/0007F kohta, mis puudutas olmedetergentide Prantsusmaa turgu, teatavad dokumendid, mis komisjonile juhtumi COMP/39.579 menetlemisel esitati;
            
         
               —
            
            
               anda kostjale korraldus lubada hagejatel tugineda taotletud dokumentidele Pariisi apellatsioonikohtus käimasolevas menetluses, milles käesoleva menetluse hagejad vaidlustasid Prantsusmaa konkurentsiasutuse 8. detsembri 2011. aasta otsuse (või Prantsusmaa konkurentsiasutuse menetluses, kui viimane otsustab menetluse taasavada);
            
         
               —
            
            
               mõista komisjonilt välja hagejate õigusabikulud ja muud käesoleva menetlusega seotud kulud, ning
            
         
               —
            
            
               võtta muud meetmed, mida Euroopa Kohus peab vajalikuks.
            
         
      Väited ja peamised argumendid
   
   Hagi põhjenduseks esitavad hagejad ühe väite, et kostja jättis õigusvastaselt rahuldamata hagejate taotluse, et neile edastataks nõutud dokumendid või lubataks neil nõutud dokumentide kasutamist Prantsusmaal toimuvates menetlustes, ning rikkus sellega hagejate kaitseõigusi ja ELL artikli 4 lõiget 3.